钦定古今图书集成/理学汇编/学行典/第211卷 > 叶志〈子尚木 孙克芳〉
## 钦定古今图书集成/理学汇编/学行典/第211卷 > 叶志〈子尚木 孙克芳〉

按《遂昌县志》：“叶志，字希尹，孝友性植，党族推敬。母病，
割股以疗。后己身病笃，子尚木割股以进。孙克芳方
九岁，亦割肉煮羹，持瓯避人，至祖帷，群异之，索其瓯，
方知子父不谋。而均能轻生行孝，人谓世孝传芳，均
志异德贻谋云。后尚木、克芳均乡饮。年七十卒。”